《木兰花慢 以上振绮堂刻本赵待制遗稿。朱本》
元代·赵雍

恨匆匆赋别，回首望，一长嗟。记执手临流，迟迟去马，浩浩平沙。此际黯然肠断，柰一痕、明月两天涯。南去孤舟渐远，今宵宿向谁家。别来旬日未曾过，如隔几年华。纵极目层崖，故人何处，泪落兼葭。聚散古今难必，且乘风、高咏木兰花。但愿朱颜长好，不愁水远山遐。

作者简介：赵雍，元代书画家。字仲穆，湖州(今属浙江)人。父赵孟頫，故元翰林学士承旨，赠荣禄大夫，江浙等处中书省平章政事，赠魏国公，诣文敏。母管氏，赠魏国夫人。赵雍以父荫入仕，官至集贤待制、同知湖州路总管府事。书画继承家学，赵孟頫尝为幻住庵写金刚经未半，雍足成之，其联续处人莫能辨。妣刘氏，封归安县君，三子，凤，麟，言；一女淑瑞 适钱塘崔复。擅山水，尤精人物鞍马，亦作界画。书善正、行、草，亦长篆书。精鉴赏。传世作品有《兰竹图》、《溪山渔隐》等。